Sveinn Tryggvason hefur verið ráðinn framkvæmdastjóri Tæknivara hf . Ásgeir Sverrisson , sem áður gegndi starfi framkvæmdastjóra , hefur látið af störfum . Sveinn útskrifaðist með M.Sc. gráðu í rekstrarverkfræði frá Háskólanum í Álaborg árið 2000 . Hann hefur meðal annars starfað hjá Símanum sem framkvæmdastjóri Stjórnunar viðskiptaferla og áður sem forstöðumaður Eignarhluta hjá félaginu . Áður var hann rekstrarráðgjafi hjá PricewaterHouseCoopers og IBM business Consulting Services . Tæknivörur flytur inn farsíma og er umboðsaðili fyrir nokkur af stærri farsímaframleiðendum í heiminum , til dæmis Sony Ericsson , LG og Samsung . 16:15 viðbót : Í fréttinni í dag kom fram að Ásgeiri hafi verið sagt upp störfum . Ásgeir segir það ekki rétt . Hann segir að hann hafi sagt upp störfum 1. október sl . Hann segir ástæðu uppsagnar vera þá að fyrirtækið sé nú í söluferli og að hann vilji ekki binda hendur nýrra eigenda .